Pörssi

Pörssi on säännelty ja organisoitu julkinen kauppapaikka, jossa kauppaa käydään erityisesti osakkeilla, raaka-aineilla, valuutoilla, futuureilla ja optioilla.

 Historia  
pienois|vasen|Amsterdamin pörssin sisäpiha. Öljyvärimaalaus noin vuodelta 1670.
Ensimmäinen pörssi maailmassa oli Amsterdamin pörssi, jossa kaupankäynti alkoi vuonna 1602. Vuoden 1688 mainion vallankumouksen myötä hollantilaiset vaikutteet ja innovaatiot siirtyivät Britanniaan ja samana vuonna alkoi kaupankäynti osakkeilla Lontoon pörssissä. 

Helsingin pörssin ensimmäinen liike tehtiin 7. lokakuuta 1912. Vuonna 2003 Helsinki Stock Exchange (HEX) fuusioitui ruotsalaisen OM:n kanssa OMX (Aktiebolaget Optionsmäklarna) -konserniksi. Vuonna 2007 yhdysvaltalainen Nasdaq hankki OMX-konsernin ja Helsingin pörssistä tuli osa Nasdaq OMX Groupin pörssejä.

Kaupankäynti on julkista eli tehtyjen kauppojen määrät, hinnat ja välittäjät ovat julkisia. Pörssissä noteeratuille hyödykkeille määräytyy pörssikurssi kysynnän ja tarjonnan mukaan. Kaupankäynti pörssissä perustuu välittäjien pörssiin toimittamiin asiakkaidensa osto- ja myyntitoimeksiantoihin. 

Pörssin toimintaa säätelee lainsäädäntö, joka määrittelee muun muassa pörssinoteeratuille yrityksille velvollisuuksia.

 Erilaisia pörssejä 
pienois|oikea|New Yorkin pörssi.
Useimmiten pörssillä viitataan arvopaperipörssiin, jossa käydään kauppaa pörssiyhtiöiden osakkeilla. Pörssinoteeratut yritykset ovat yleensä suuryrityksiä, joita virallisemmin tässä yhteydessä kutsutaan listayhtiöiksi.

Pörssikauppaa käydään myös muilla rahoitusinstrumenteilla tai hyödykkeillä (niin sanottu raaka-ainepörssi). Pörssejä ovat arvopaperipörssien lisäksi muun muassa sähköpörssi, öljypörssi ja turkispörssi.

 Suurimmat pörssit 
Suurimmat pörssit (nykyiset 20 suurinta markkina-arvolla ja yli 1 biljoonan Yhdysvaltain dollarin markkina-arvo) pörssiyhtiöiden liikkeeseen lasketuista osakkeista:

PörssiTunnusAlueKaupunkiMarkkina-arvo(USD  biljoonissa)Kuukausittainenkaupanvolyymi (USD miljardeissa)New Yorkin pörssiXNYS New York City 28,33  1 452Nasdaq (US)XNAS New York City  26,62  1 262Japanin pörssi(Tokion pörssi)XJPX(TYO) Tokio 6,67  797Shanghain pörssiXSHGShanghai 6,41536Intian kansallinen pörssiXNSE Mumbai 5,10 481XHKGHongkong  4,38 182Shenzhenin pörssiXSHE Shenzhen 3,48182Toronton pörssiXTSE Toronto 3,61 97 Lontoon pörssiXLONLontoo 3,2 219Saudi-arvopaperipörssi (Tadawul)XSAU Riad 2,72272 Nasdaq Pohjoismaiden ja Baltian pörssit  Eurooppa2,1772Kööpenhaminan pörssiXCSEKööpenhaminaTukholman pörssiXSTOTukholmaHelsingin pörssiXHELHelsinkiTallinnan pörssiXTALTallinnaRiian pörssiXRISRiikaVilnan pörssiXLITVilnaIslannin pörssiXICEReykjavíkTaiwanin pörssiXTAI Taipei 2,17 75Sveitsin pörssiXSWX Zürich 2,04 77Saksan pörssi XFRA Frankfurt am Main 2,00  140Australian arvopaperipörssiXASXSydney  1,86Etelä-Korean pörssiXKOSSoulBusan 1,71 277Johannesburgin pörssiXJSE  Johannesburg 1,08 29

 Katso myös 
 Euronext
 Finanssivallankumous
 Hallintarekisteri
 Nord Pool
 Pörssiromahdus
 Yleisindeksi
 Blokkikauppa

 Lähteet 

 Aiheesta muualla 

 Pörssisäätiö: Suomen arvopaperimarkkinoiden puitteet 
 SVnet – Maailman pörssit maanosittain

*
Luokka:Seulonnan keskeiset artikkelit